**Dodrefn Xcel a Siop Gymunedol Xcel (mewn ymateb i COVID-19, 2020)**

Yn ystod y misoedd diwethaf, mae wedi bod yn gyfnod heriol ac ansicr i'r rhan fwyaf o gymdeithas yn sgîl y pandemig byd-eang hwn, ac rydym ni ym Mhrosiect Xcel hefyd wedi gorfod addasu i arfer newydd, fel pob un ohonoch chi ers i ni gymryd y camau anodd i gau yn ôl ym mis Mawrth.

Yr oedd hwn yn benderfyniad anodd tu hwnt a wnaethpwyd cyn y cyhoeddiad am Gyfyngiadau Coronafeirws. Nid oedd yn benderfyniad a wnaed yn ysgafn, gan y gwyddem y byddai'n cael effaith sylweddol ar ein busnes, ein staff a'n cwsmeriaid.

Ers penderfyniad Llywodraeth Cymru i ailagor busnesau nad ydynt yn hanfodol nôl ym mis Mehefin, rydym wedi bod yn awyddus i ddychwelyd i waith a chefnogi'r gymuned. Fodd bynnag, nid oeddem am ail-agor cyn rhoi mesurau digonol yn eu lle i helpu i sicrhau diogelwch ein staff a'n cwsmeriaid.

Gyda hyn mewn golwg, byddwn wrth ein bodd yn eich croesawu i gyd yn ôl i siop Dodrefn a Siop Gymunedol Xcel ar ein diwrnod o ail-agor, sef **Dydd Llun, Awst 3ydd 2020**. Mae gennym oriau agor newydd a allai newid yn y dyfodol o ganlyniad i’r sefyllfa ansefydlog bresennol. Byddwn ar agor i’r cyhoedd **Dydd Llun i Ddydd Gwener, 10am – 4pm**. Ni fyddwn ar agor ar Ddydd Sadwrn yn y dyfodol agos.

Hefyd, am y tro, mae'r siop gymunedol wedi uno gyda’r ystafell arddangos dodrefn. Bydd y siop gymunedol yn gweithredu'r un oriau a restrir uchod. Gofynnwn fod pob rhodd yn cael ei ollwng yma o **13eg o Awst ymlaen** ar **Ddydd Iau a Dydd Gwener yn unig bob wythnos**. Rydym hefyd yn gofyn bod dim byd yn cael ei adael y tu allan i adeilad yr hen siop – mae yna bellach bae llwytho gyferbyn â'r ystafell arddangos dodrefn. Rhowch wybod i aelod o staff **cyn** dadlwytho unrhyw eitemau os gwelwch yn dda.

Rydym yn hynod o ddiolchgar, ac wedi ein syfrdanu gan y gefnogaeth a'r rhoddion a gawsom gan y gymuned leol hyd yma, ond mae'n rhaid i ni flaenoriaethu'r eitemau sydd eu hangen arnom fwyaf ar hyn o bryd er mwyn symud ymlaen yn llwyddiannus.

Peidiwch â gollwng unrhyw eitemau y tu allan i'n horiau gwaith arferol, a **gofalwch eu bod yn lân ac o ansawdd da**.

Felly, mewn bagiau clir (yn ddelfrydol), yr unig eitemau y byddwn ni'n eu derbyn yw:

• Dillad i blant, babanod, dynion a menywod, (Dim ddillad isaf na dillad nofio os gwelwch yn dda)

• Esgidiau

• Dillad gwely

• Teganau

Bydd pob rhodd, lle y bo'n bosibl, yn cael ei gwirio gan aelod o staff. Os gwelwch yn dda, gofynnwn i chi i gynnwys yr eitemau a restrir uchod yn unig, oherwydd ni fydd gennym ddewis ond gwrthod cymryd eitemau eraill.

Ni fyddwn yn derbyn eitemau ‘Bric-o-Brac’; mae'r eitemau hyn yn cynnwys llestri, setiau te, mygiau, fframiau lluniau, drychau ac ati.

**Yn unol â llawer o siopau / sefydliadau tebyg eraill ni fyddwn yn rhoi ad-daliadau ar ddillad nac esgidiau ar sail diogelwch.**

**Mesurau diogelwch :**

• Byddwn yn gweithredu gydag **uchafswm o 5 cwsmer yn yr ystafell arddangos ar unrhyw un adeg** (Bydd cyplau yn cyfrif fel 1 cwsmer).

• Rhaid cadw o leiaf **2 fetr o bellter** rhyngoch chi ag unrhyw aelod arall o’r cyhoedd, fel y cyfarwyddir yn y rhan fwyaf o siopau/busnesau ar hyn o bryd. Dylech fod yn synhwyrol ac ystyriol o gwsmeriaid eraill ac aelodau o staff. Byddwch yn bwyllog os ydych am ddod â'ch plant i mewn i'r siop.

• **Gorsafoedd diheintio dwylo**. Byddem yn annog i’n holl gwsmeriaid i ddefnyddio’r glanweithydd dwylo ar eu ffordd i mewn ac allan, i wisgo mwgwd amddiffynnol yn ogystal â menig tafladwy.

• Mae yna system giwio wedi'i osod y tu allan, yna system un ffordd drwy’r ystafell arddangos, gyda digon o farciau ar lawr. Y prif ddrysau dwbl fydd yr unig fynedfa ac allanfa. Nid yw'r drws allanfa dân gyferbyn â'r maes parcio i'w ddefnyddio heblaw mewn argyfwng.

• O Heol Llansteffan, bydd y fynedfa newydd i’n safle trwy’r giât ochr, sef y gyffordd chwith nesaf ar y brif ffordd ar ôl mynedfa Xcel Bowl. Ni chaniateir mynediad drwy'r fynedfa Xcel Bowl. Defnyddiwch y maes parcio wrth ymyl yr ystafell arddangos dodrefn yn unig.

**Nodyn wrth Siop Dodrefn Xcel**; Ni fyddwn yn casglu nac yn cludo unrhyw eitemau o ddodrefn yn y dyfodol agos. Y cwsmer bydd yn casglu'r eitemau a brynir o’r ystafell arddangos.

Rhaid cytuno ar/cymeradwyo pob eitem sydd i'w rhoi drwy Facebook Messenger neu e-bost yn gyntaf, gan ei fod yn gyfle i ni weld lluniau o'ch eitemau a chytuno os ydyn nhw'n addas i ni, cyn i chi ddod â nhw lawr atom. Bydd yr holl eitemau yn cael eu harchwilio cyn eu derbyn yn y Bae llwytho. Holwch aelod o staff **cyn** dadlwytho unrhyw eitemau.

Rydym yn annog pob cwsmer sy'n prynu eitemau gennym i fynd â'r eitemau gyda nhw wrth eu prynu – bydd hyn yn ein helpu yn fawr gan fod lle yn gyfyng yn yr arddangosfa a’r warws.

Caiff y rheolau hyn eu hadolygu'n rheolaidd, a byddant yn cael eu newid ar unrhyw adeg os byddwn yn teimlo bod hynny'n angenrheidiol ac yn addas. Rydym yn ailagor ein dwy siop gyda nifer llai o staff, felly cofiwch fod yn amyneddgar gyda ni ar yr adeg ansicr hon.

Hyderwn y byddwch yn deall ein bod wedi gorfod rhoi'r rheolau hyn ar waith er mwyn eich croesawu i gyd yn ôl i'n siopau yn ddiogel ac yn llwyddiannus ar ddechrau mis Awst.

Os oes gennych unrhyw ymholiadau pellach, cysylltwch â ni drwy info@xcelfurniture.co.uk neu (01267) 225995.

Diolch am eich amser a'ch amynedd, rydym yn gobeithio eich gweld yn fuan iawn.

Tîm Xcel.